As universidades de Vigo e do Algarve participan na súa organización
O IX International Symposium on Kiwifruit trasládase este ano a Porto
Abordaranse todos os aspectos da industria deste froito, desde o cultivo ata o consumo
O kiwi é un importante cultivo arredor do mundo e dada a súa importancia lévase celebrando desde 1987 o International Symposium on Kiwifruit, do que este ano se celebra a novena edición en Porto entre o 6 e o 9 de setembro. Anteriormente, os países encargados de acoller este simposio sempre foron os que maior produción teñen a nivel mundial, como China, Italia, Nova Zelandia, Chile e Grecia, e “nós somos os primeiros en romper esa hexemonía, polo que deberiamos estar orgullosos, aínda que é importante sinalar que só conseguimos estar por diante de Turquía, Francia, Irán, Xapón, USA e Arxentina pola unión da Península Ibérica”, explica o organizador do evento.
É a primeira investigación que analiza o conxunto da obra teatral do autor donostiarra
Máis aló do narrador, unha tese reivindica a produción dramática de Pío Baroja na historia do teatro español do século XX
Chegou a escribir 12 pezas teatrais, “aínda que lamentablemente ningunha gozou de fortuna escénica”
A pesares do inxente número de traballos dedicados á produción narrativa do escritor donostiarra Pío Baroja (San Sebastián, 1872-Madrid, 1956), ata agora non existía ningún traballo de conxunto que prestase atención a outra das súas facetas, a de dramaturgo. Consciente desta realidade, a filóloga viguesa Mónica González decidiu dedicar a súa tese de doutoramento a dar a coñecer e reivindicar o merecido lugar que debe ocupar a produción dramática deste autor na historia do teatro español do século XX.
O estudo, dirixido polo profesor Fernando Romo e defendido na Facultade de Filoloxía e Tradución, deixa claro que este coñecido autor da Xeración do 98 ocupouse do teatro dunha maneira concienciuda ao longo da súa carreira literaria.
Organizado polo Igadi e o Observatorio da Gobernanza G3 da Universidade
Os retos que afronta a UE centrarán o II Congreso de Estudos Internacionais de Galicia
A cita celebrarase o 18 e 19 de setembro na Facultade de Ciencias Sociais e da Comunicación
A Facultade de Ciencias Sociais e da Comunicación do campus de Pontevedra acollerá os días 18 e 19 de setembro o II Congreso de Estudos Internacionais de Galicia. Repensar Europa desde aquí. A cita, organizada polo Igadi e o Observatorio da Gobernanza G3 da Universidade de Vigo, pretende, tal e como destacan os seus organizadores, “abrir un espazo de reflexión para pensar Europa desde aquí, a partir da nosa propia experiencia, necesidades e intereses” e tendo en conta os retos que afronta na actualidade o marco comunitario.
Resultados 19 - 24 de 2328